Keskustelu:Stora Enson vanha pääkonttori

message: Stora Enso on muuttanut pois rakennuksesta, Rakennuslehti käytti talosta nimeä "Stora Enson vanha pääkonttori", . Jos jokin muu nimi vakiintuu käyttöön, artikkelin nimi kannattaa vaihtaa, mutta paremman puutteessa nimesin näin.Jjanhone (keskustelu) 23. maaliskuuta 2022 kello 19.59 (EET)
replies: text: Wikipediassa on artikkeli Kone Oy:n entinen pääkonttori. Vanha vai entinen, siinäpä pulma. -- Htm (keskustelu) 23. maaliskuuta 2022 kello 20.15 (EET)
replies: text: :Kumpikin varmaan ajaa asiansa, mutta ehkä pitäisi tehdä tästä jokin linjaus. Löytyi myös Valmetin vanha pääkonttori.Jjanhone (keskustelu) 24. maaliskuuta 2022 kello 18.30 (EET)
replies: text: ::Katos vaan. -- Htm (keskustelu) 24. maaliskuuta 2022 kello 18.45 (EET)

text: ::Kuvatiedoston kuvailutiedoissa mainitaan myös (ehkä lähteettä?) "Koneen talo". "Koneen entinen pääkonttori" on ikään kuin tilapäinen kuvailu. Muotoilu "Valmetin vanha pääkonttori" on ikään kuin pysyvyyteen ja vakiintuneisuuteen viittaava ilmaisu ja kuulostaa tyylillisesti mietitymmältä, varsinkin jos esiintyy lähteissä.--Urjanhai (keskustelu) 25. maaliskuuta 2022 kello 14.42 (EET)
replies: text: :::Olen kirjoittanut tuon Valmetin taloa käsittelevän artikkelin. Valinta sanojen "vanha" ja "entinen" välillä ei perustunut lähteisiin (itse asiassa lähteissä taidettiin käyttää useammin entinen-sanaa tai sitten ei kumpaakaan). Tein valinnan lähinnä siltä pohjalta, että vanha-sanaa käytetään usein esimerkiksi puretuista/tuhoutuneista kirkoista puhuttaessa (Jyväskylän vanha kirkko, Mikkelin pitäjän vanha kirkko). Minulle käy sinällään kumpi vaan ja mainitun artikkelin saa uudelleennimetä, jos sanojen ero koetaan merkitykselliseksi. Nämä tapaukset ovat toki siinä suhteessa erilaisia, että Enson ja Koneen talot ovat ainoastaan pääkonttoreina entisiä mutta yhä rakennuksina olemassa, kun taas Valmetin pääkonttori on siirtynyt myös rakennuksena ajasta iäisyyteen. --Risukarhi (keskustelu) 25. maaliskuuta 2022 kello 23.46 (EET)

text: Entinen on täsmällisempi, vanhaa voi tulkita muutenkin kuin että se olisi entinen. --Abc10 (keskustelu) 25. maaliskuuta 2022 kello 13.32 (EET)

text: Entinen on yksi niistä sanoista, joita Wikipediassa laitetaan sellaisiinkin paikkoihin joissa Wikipedian ulkopuolella käytetään muita sanoja ja muodostuu ilmaisutapa, jossa kielenkäyttö Wikipediassa poikkeaa kielenkäytöstä muualla. Tässäkin ilmeisesti kyseisen alan laadukkaat hiljattaiset lähteet käyttävät vakiintuneesti sanaa vanha. Veikkaisin että tuossa kohtaa myös äidinkielenopettajan punakynä kävisi. --Urjanhai (keskustelu) 25. maaliskuuta 2022 kello 14.26 (EET)
replies: text: :Entisiä on viljelty urheiluartikkeleissa, ja se luo tilastoharhan. Normaaleissa artikkeleissa sitä ei mielestäni tule häiritsevästi esille. Jos ihmistä sanotaan entiseksi, se ei ehkä välttämättä kuulosta hyvältä. --Abc10 (keskustelu) 25. maaliskuuta 2022 kello 15.35 (EET)

text: Vaikka riippuu paljon myös asiayhteydestä ja siitä mitä lähteet käyttävät. Kun on erilaisia tapauksia niin ei ymmärtääkseni voida antaa mitään yleistä sitovaa sääntöä.--Urjanhai (keskustelu) 25. maaliskuuta 2022 kello 14.52 (EET)

text: Vanhuuden ja entisyyden välisen eron ohella tässä voisi pohtia sitäkin, onko rakennus nyt ensisijaisesti Enso-Gutzeitin vai Stora Enson vanha/entinen pääkonttori. Jos nimi joka tapauksessa viittaa talon menneisyyteen, niin kuinka kauas menneisyyteen halutaan viitata? Jännä nähdä, mikä nimi vakiintuu yleiseen käyttöön. --Risukarhi (keskustelu) 25. maaliskuuta 2022 kello 23.54 (EET)
replies: text: : Jos rakennukseen viitataan kulttuurihistoriallisena kohteena eli Alvar Aallon taideluomana, niin tosiaan Enso-Gutzeitin pääkonttorista silloin on puhe. Samoin puhutaan edelleen Säynätsalon kunnantalosta, vaikka kunnastakin tuli entinen melkein 30 vuotta sitten.--Matthäus Gehägeberg (keskustelu) 26. maaliskuuta 2022 kello 07.27 (EET)
thread_title:  Artikkelin nimi?